User talk:Bkkarimbam

ഫെബ്രുവരി 27-ന്‌ ശിവരാത്രി ആചരിക്കുകയാണ്‌. കുംഭമാസത്തിലെ കറുത്തപക്ഷത്തില്‍ ത്രയോദശി തിഥിയാണ്‌ ശിവരാത്രിയായി ആചരിച്ചുവരുന്നത്‌. ഭാരതമെങ്ങും ഒരുപോലെ അനുഷ്‌ഠിക്കപ്പെടുന്ന ആത്മീയദിനങ്ങളിലൊന്നാണ്‌ ശിവരാത്രി. സഹസ്രാബ്‌ദങ്ങളായി നാം ശിവരാത്രിവ്രതം അനുഷ്‌ഠിച്ചുപോരികയാണ്‌. ഒരു രാഷ്‌ട്രം മുഴുവന്‍ ഒരേ പ്രാധാന്യത്തില്‍ ആചരിക്കുന്ന ഈ ദിനത്തിന്റെ താത്വികവും താന്ത്രികവുമായ പ്രാധാന്യം നമുക്കൊന്നു പരിശോധിക്കാം. വര്‍ഷങ്ങള്‍ക്കുമുമ്പ്‌ ഒരു പാശ്‌ചാത്യ ഊര്‍ജതന്ത്രജ്‌ഞന്‍ തന്റെ ഗ്രന്ഥത്തില്‍ നടരാജനൃത്തത്തെപ്പറ്റി, അതിന്റെ ഭൗതികതലങ്ങളെപ്പറ്റി എല്ലാം വര്‍ണിച്ചിട്ടുണ്ട്‌. പ്രപഞ്ചത്തിലെ അനുസ്യുതമായ ജീവപ്രവാഹം തന്നെയാണ്‌ ശിവനടനം എന്ന്‌ അദ്ദേഹം പറയുന്നു. നടരാജ പ്രതിമകളില്‍, ചിത്രങ്ങളില്‍ എല്ലാം തന്നെ നൃത്തം ചെയ്യുന്ന ശിവരൂപത്തെപ്പറ്റി ഒരു പ്രഭാവലയം കാണാം. ഇത്‌ കേവലമൊരു സാങ്കല്‌പിക പ്രഭാപൂരം എന്നതിലുപരി മറ്റുചില തത്വങ്ങള്‍കൂടി വെളിവാക്കുന്നു. ശിവരൂപത്തിനു ചുറ്റും കാണപ്പെടുന്ന പ്രഭാവലയത്തെ തിരുവാശി എന്ന്‌ തമിഴില്‍ പറയുന്നു. ഈ തിരുവാശി വാസ്‌തവത്തില്‍ പ്രതിനിധാനം ചെയ്യുന്നത്‌ പരമാണു (ആറ്റം) വിനെ തന്നെയാണ്‌. ഓരോ പരമാണുവിന്റെയുള്ളിലും കുടികൊള്ളുന്ന ഈശ്വരചൈതന്യമാണ്‌ തിരുവാശിയുടെ ഉള്ളിലെ ശിവരൂപം വെളിപ്പെടുത്തുന്നത്‌. തിരുവാശിക്കുള്ളില്‍ നൃത്തംചെയ്യുന്ന ശിവരൂപം വെളിവാക്കുന്നത്‌, ഓരോ ആറ്റത്തിനുള്ളിലും ഇലക്‌ടോണുകളുടെ അനുസ്യൂതചലനമായി നാം അറിയുന്ന ഊര്‍ജപ്രവാഹം വാസ്‌തവത്തില്‍ നടരാജനൃത്തം തന്നെയാകുന്നു എന്ന പരമാര്‍ത്ഥത്തെയാണ്‌. ഈ വിശ്വപ്രപഞ്ചത്തിന്റെ നിലനില്‌പുതന്നെ വാസ്‌തവത്തില്‍ ഈ ആത്യന്തിക ശിവനടനമാകുന്നു. സൃഷ്‌ടിസ്‌ഥിതിലയങ്ങളിലൂടെ നിരന്തരം തുടരുന്നത്‌ സര്‍വ്വേശ്വരന്റെ പ്രപഞ്ചലീലയാണ്‌ എന്ന സത്യം തിരിച്ചറിയുന്നതാണ്‌ യഥാര്‍ത്ഥമായ രാജയോഗം. നൃത്തം ചെയ്യുന്ന ശിവന്റെ ഇടതുവശത്തു മുകള്‍ കൈയില്‍ അഗ്നിയാണ്‌ വഹിക്കുന്നത്‌. വലതുവശത്ത്‌ മുകളിലുള്ള കൈയില്‍ ഡമരു എന്ന വാദ്യോപകരണം സ്‌ഥിതിചെയ്യുന്നു. വലതുതാഴത്തെ കൈയില്‍ അഭയമുദ്ര സ്‌ഥിതിചെയ്യുന്നു. ഇടതു താഴത്തെ കൈയ്‌ നൃത്തത്തില്‍ ഉയര്‍ന്നുനില്‍ക്കുന്ന പാദത്തിനു നേര്‍ക്ക്‌ ചൂണ്ടിയിരിക്കുന്നു. ഈ സങ്കല്‍പ്പരൂപത്തില്‍, ഡമരു പ്രതീനിധീകരിക്കുന്നത്‌ സൃഷ്‌ടിയുടെ നാദം തന്നെയാണ്‌. അഗ്നി പ്രതിനിധീകരിക്കുന്നത്‌ സംഹാരം അഥവാ ലയം എന്ന പ്രക്രിയയെ ആകുന്നു. സൃഷ്‌ടിയുടെ നാദത്തിനും ലയമാകുന്ന അഗ്നിക്കും നടുവില്‍ കാണുന്ന ശാന്തസുന്ദരമായ മുഖം, സര്‍വേശ്വരന്‍ പ്രാപഞ്ചിക വ്യവഹാരങ്ങള്‍ക്ക്‌ അതീതമാണ്‌ എന്ന സത്യം വിളിച്ചോതുന്നു. അഭയമുദ്രകൊണ്ട്‌ അര്‍ത്ഥമാക്കുന്നത്‌ എന്നില്‍ മനസുറച്ചാല്‍, പിന്നീട്‌ 'ഭയം വേണ്ട' എന്ന സന്ദേശമാണ്‌. ഉയര്‍ത്തിയ പാദത്തെ ചൂണ്ടി നില്‍ക്കുന്ന കരം അര്‍ത്ഥമാക്കുന്നത്‌ മായയില്‍ നിന്നുള്ള മോചനം തന്നെ. അങ്ങനെ അനാദിമധ്യാന്തമായ ഈ മഹാപ്രപഞ്ചത്തിന്റെ ചലനങ്ങള്‍ക്കു പിന്നില്‍ ഒരു വലിയ നിയാമകതത്വം അടങ്ങുന്നു എന്ന പരമസത്യം അനാവൃതമാകുന്ന സന്ദര്‍ഭമാണ്‌ ശിവരാത്രി. യാതൊന്നില്‍ നിന്ന്‌ ഈ പ്രപഞ്ചമെല്ലാം ഉടലെടുത്തുവോ അവിടേയ്‌ക്കുതന്നെ ഒടുവില്‍ എല്ലാം ലയിച്ചുചേരുന്നതാണ്‌. ഈ വിശ്വമഹാപ്രപഞ്ചത്തിലെ ഓരോ തൂണിലും തുരുമ്പിലും ഓരോ പരമാണുവില്‍പോലും നാദസ്വരൂപനായ നടരാജമൂര്‍ത്തി വലയംപ്രാപിച്ചിരിക്കുന്നു എന്ന സത്യം അനാവരണം ചെയ്യുന്ന മഹത്‌ദിനമാണ്‌ മഹാശിവരാത്രി. നമ്മുടെ എല്ലാ ദു:ഖങ്ങള്‍ക്കും എല്ലാ സങ്കടങ്ങള്‍ക്കും ഏതു പ്രശ്‌നത്തിനുമുള്ള ആത്യന്തികമായ ആശ്വാസം ഈ സര്‍വവ്യാപിയായ പരമസത്യത്തെ ആശ്രയിക്കുക എന്നതുതന്നെ. ആ നടരാജമൂര്‍ത്തിയെ സ്വന്തം മനസില്‍, ചിന്തകളില്‍, ഓരോ ശ്വാസത്തിലും, സാക്ഷാല്‍ക്കരിക്കുവാന്‍ കഴിഞ്ഞാല്‍ അവന്‌ സമസ്‌തപ്രപഞ്ചവും സ്വാധീനത്തിലാകും. പ്രചഞ്ചത്തിലെ സര്‍വമനസുകളും അവന്റെ സ്വാധീനത്തിലായിത്തിരും. പ്രപഞ്ചത്തിന്റെ സര്‍വസമ്പത്തും അവന്റെ നിയന്ത്രണത്തിലാകും. അവന്‍ വിശ്വനായകസ്‌ഥാനത്തേക്ക്‌ ഉയര്‍ത്തപ്പെടും. ആ വിശിഷ്‌ടലക്ഷ്യം നേടുന്നതിനുള്ള ഇന്നത്തെ പ്രായോഗികമാര്‍ഗമാണ്‌ ശിവരാജയോഗംഎന്ന അനുഷ്‌ഠാനം ശീലിക്കുക എന്നത്‌. ആയിരക്കണക്കിന്‌ യോഗ - മന്ത്രാനുഷ്‌ഠാനമാര്‍ഗങ്ങളില്‍വച്ച്‌ ഏറ്റവും വിശിഷ്‌ടവും ഫലപ്രദവും അതീവരഹസ്യവുമാണ്‌ ശിവരാജയോഗം. എല്ലാ യോഗാനുഷ്‌ഠാനങ്ങളിലും ഏറ്റവും പ്രധാനമാണ്‌ ശിവരാജയോഗം എന്ന അഗസ്‌ത്യമഹര്‍ഷി പറയുന്നു. കാലാതിവര്‍ത്തിയായി നിലനില്‍ക്കുന്ന യോഗമാര്‍ഗവും ഇതുതന്നെ. മറ്റെല്ലാ യോഗസന്ദ്രദായവും കാലഗതിയില്‍ അപ്രധാനമാകുമ്പോള്‍, എന്നും പ്രാധാന്യമര്‍ഹിക്കുന്നതാണ്‌ ശിവരാജയോഗം. ഓരോ വ്യക്‌തിക്കും ജീവിതലക്ഷ്യങ്ങള്‍ നേടാന്‍ ഏറ്റവും ഫലപ്രദവും ഉത്തമവുമായ മാര്‍ഗമാണ്‌ ശിവരാജയോഗം. ലഘുവായ ഏഴുമാര്‍ഗങ്ങളിലൂടെ തന്റെ ജീവിതത്തിന്റെ സ്വപ്‌ന സാക്ഷാല്‍ക്കാരം കൈവരിക്കാവുന്ന, സ്‌ത്രീ- പുരുഷഭേദമെന്യേ, പ്രായഭേദമെന്യേ ആര്‍ക്കും അനുഷ്‌ഠിച്ചു വിജയം നേടാവുന്ന പ്രായോഗികമാര്‍ഗവും കൂടിയാണ്‌ ഇത്‌. അനേകായിരക്കണക്കിന്‌ ആള്‍ക്കാര്‍ നിരവധി രാജ്യങ്ങളില്‍ ഇന്ന്‌ ശിവരാജയോഗം പരിശീലിക്കുന്നതിലൂടെ ജീവിതലക്ഷ്യം നേടിക്കൊണ്ടിരിക്കുന്നു. ആകയാല്‍ ഈ ശിവരാത്രിദിനം എല്ലാവര്‍ക്കും സമ്പൂര്‍ണ്ണ ശിവകൃപ ഉണ്ടാകുന്നതിന്‌ ഇടയാവട്ടെ!